OOK OP HIERDIE BLADSY / ON THIS PAGE
Riglyne vir voorbereiding van Jaarouds / Preparation of Yearlings
Grafieke:Prestasie in Finaal en ACE Pigeon vs inname datum / Entry date vs result in Final and Ace Pigeons
Central Loft Inskrywingsform 2022.pdf
Size : 185.863 Kb
Central Loft Rules 2021.pdf
Size : 368.058 Kb
LUGVERVOER: Na Bram Fischer Lughawe, Bloemfontein.
Laat weet asb die vlugnommer en Waybill.
Koot 083 511 8736
Hilda 081 023 4483
Maak seker dat u kassie aan die vereistes voldoen:
Luggate reg rondom
75% gaas aan die voorkant
Plankies reg rondom sodat kassies nie teen mekaar kan staan en daar lugvloei is.
Kos en waterbakkies binne-in - maak sommer van afgesnyde medisyne houertjies en maak vas met draad of cable ties.
Besemstok binne op die vloer vir sitplek!!
Voorbereiding van jongduiwe / Preparation of Yearlings
U moet onthou dat alle One Loft's 'n versameling van duiwe vanoor die hele land en somtyds ook die buiteland is. Dit is ongelukkig ook so dat dit beteken dat siektes en virusse van heide en verre ook in so 'n hok beland. Dit is 'n nagmerrie vir hokeienaars om u duiwe gesond te hou en ten spyte van alle moontlike voorsorgmaatreels is dit nie altyd moontlik nie. Hierdie is voorstelle van hoe u u duifies se kanse om goed aan te pas en gesond en sterk anderkant uit te kom kan verbeter:
Berei u broeiduiwe behoorlik voor voordat u begin broei. Ent altyd vir PMV1 sodat die immuniteit na die babas oorgedra kan word. Behandel vir wurms, kropkanker en ander bakteriee.
Maak u jongduiwe goed groot met alle nodige vitamienes en minerale. Moet nie hier afskeep nie.
Op speenouderdom ent vir Paramyxo en behandel vir kropkanker.
Moet asb nie u duif nou al hok toe bring nie. Gee hom kans om sterker te word in sy eie omgewing en maak seker dat hy goed eet en drink.
Ent verkieslik na twee weke weer vir Paramyxo - gebruik een keer entstof vir die hoendervariant van New Castle Disease.
Wag nog twee weke voordat u u duif na die hok toe bring. U kan in hierdie tyd sy immuniteit bietjie aanhelp. Nou is hy lekker sterk met goeie immuniteit.
U kan ook - indien u dit verkies vir paratifus ent.
MOET ASB NIE VIR POKKE ENT NIE!!!! Indien u wel vir pokke ent moet nie die duif hok toe bring voordat die rowe afgeval het nie. Duiwe wat vir pokke ge-ent is moet apart gehou word en dit strem u duif se ontwikkelling in die hok.
Met opname in die hok word u duif altyd weer vir Paramyxo ge-ent, ontwurm en vir kanker en koksidose behandel. Na die jongduifopname word al die jongduiwe gelyk vir pokke ge-ent. Dit voorkom dat duiwe agressiewe pokke in hulle gesigte kry wat meestal fataal is vir die duif.
Met die sonhok wat ons gebruik is dit nie 'n probleem om sterker duiwe te "home" nie. Moet dus nie oorhaastig wees om u duiwe in die hok te kry nie. Sorg dat hulle goeie immuniteit het en 'n bietjie sterker is. Dit sal u kanse tot sukses baie verbeter!
* Moet egter nie u duiwe by die huis oefen nie. Dit veroorsaak dat hulle wegvlieg sodra hulle buite die hok kom - selfs na 4 - 6 weke in die sonhok.
Hiermee uittreksels uit Dave Shewmaker, VSA se toespraak by die 2017 Mid Valley Combine Dinner in California t.o.v. immuniteit in One Lofts.
Ons word dikwels gevra wanneer die beste tyd is om duiwe in die hok in te skryf. Hieronder vind u grafieke oor die laaste 4 jaar en hoe die duiwe volgens inskrywingsdatum in die finaal en ook die ACE Pigeons presteer het. Die laaste grafiek is 'n gemiddeld oor die 4 jaar. U sal merk dat die maande Nov tot Jan die hoogste persentasie presteerders lewer, maar moet in gedagte hou dat die grootste gross van duiwe oor hierdie maande inkom. Maw die poel is ook groter. Sept en Maart het baie min inskrywings.